GLAND ครึ่งปีแรกกวาดกำไร 383 ลบ.จากรายได้ค่าบริการเพิ่มขึ้น
GLAND ครึ่งปีแรกกวาดกำไร 383 ลบ.จากรายได้ค่าบริการเพิ่มขึ้น
13 ส.ค. 2558

บริษัท แกรนด์ คาแนล แลนด์ จำกัด (มหาชน) หรือ GLAND รายงานผลการดำเนินงานไตรมาส 2/58 สิ้นสุดวันที่ 30 มิ.ย.58 (รวมบริษัทย่อย) มีกำไรสุทธิ 108.50 ล้านบาท หรือมีกำไรสุทธิ 0.02 บาทต่อหุ้น ลดลง 45% จากช่วงเดียวกันของปีก่อนที่มีกำไรสุทธิ 197.12 ล้านบาท หรือมีกำไรสุทธิ 0.037 บาทต่อหุ้น
ขณะที่ผลการดำเนินงานช่วง 6 เดือนแรกมีกำไรสุทธิ 383.68 ล้านบาท หรือมีกำไรสุทธิ 0.069 บาทต่อหุ้น เพิ่มขึ้น 35% จากช่วงเดียวกันของปีก่อนที่มีกำไรสุทธิ 283.63 ล้านบาท หรือมีกำไรต่อสุทธิ 0.053 บาทต่อหุ้น
โดยผลการดำเนินงานที่มีกำไรไตรมาส 2 ลดลงจากผลกระทบจากภาวะเศรษฐกิจ ส่งผลให้ผู้บริโภคขาดความเชื่อมั่นในการซื้ออสังหาริมทรัพย์ ประกอบกับความเข้มงวดในการปล่อยสินเชื่อของธนาคารพาณิชย์ ทาให้การพิจารณาสินเชื่อล่าช้า กระทบต่อความสามารถในการรับโอนห้องชุดของลูกค้าบางส่วน
ขณะที่กำไรงวด 6 เดือนที่มีกำไรเพิ่มขึ้น เพราะบริษัทมีรายได้ค่าเช่าและค่าบริการเพิ่มขึ้น ทั้งจากอาคารสานักงานให้เช่า เดอะไนน์ ทาวเวอร์ และอาคารยูนิลีเวอร์ เฮ้าส์ ซึ่งเป็นโครงการในแกรนด์ พระราม 9 ของบริษัท